CELEX: 32008R0721
Language: lt
Date: 2008-07-25 00:00:00
Title: 2008 m. liepos 25 d. Komisijos reglamentas (EB) Nr. 721/2008 dėl leidimo naudoti raudonųjų karotinoidų turinčios bakterijos Paracoccus carotinifaciens preparatą kaip pašarų priedą (Tekstas svarbus EEE)

26.7.2008   
            
            
               LT
            
            
               Europos Sąjungos oficialusis leidinys
            
            
               L 198/23
            
         
      KOMISIJOS REGLAMENTAS (EB) Nr. 721/2008
   2008 m. liepos 25 d.
   dėl leidimo naudoti raudonųjų karotinoidų turinčios bakterijos Paracoccus carotinifaciens preparatą kaip pašarų priedą
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 numatytas leidimas priedams, skirtiems naudoti gyvūnų mityboje, ir tokio leidimo suteikimo pagrindas bei tvarka.
            
         
               (2)
            
            
               Pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą šio reglamento priede nurodytam preparatui. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį.
            
         
               (3)
            
            
               Prašymas pateiktas dėl leidimo džiovinant žuvusių raudonųjų karotinoidų turinčios bakterijos Paracoccus carotinifaciens ląstelių preparatą (NITE SD 00017) naudoti kaip lašišų ir upėtakių pašarų priedą, priskirtiną priedų kategorijai „jusliniai priedai“.
            
         
               (4)
            
            
               Europos maisto saugos tarnyba (toliau – Tarnyba) 2007 m. rugsėjo 18 d. pateiktoje nuomonėje padarė išvadą, kad džiovinant žuvusių raudonųjų karotinoidų turinčios bakterijos Paracoccus carotinifaciens ląstelių preparatas (NITE SD 00017) nedaro neigiamo poveikio gyvūnų sveikatai, žmonių sveikatai bei aplinkai ir pagerina gyvūninės kilmės produktų savybes (2). Ji taip pat padarė išvadą, kad šis preparatas nekelia jokio kito pavojaus, dėl kurio pagal Reglamento (EB) Nr. 1831/2003 5 straipsnio 2 dalį būtų galima atsisakyti išduoti leidimą. Tarnyba pateikė rekomendaciją dėl didžiausių likučių kiekių. Nuomonėje nėra nuostatos, kad reikia nustatyti konkrečius stebėsenos po pateikimo į rinką reikalavimus. Be to, ji patvirtino pašarų priedo kiekio pašaruose analizės metodo ataskaitą, kurią pateikė Reglamente (EB) Nr. 1831/2003 nurodyta Bendrijos etaloninė laboratorija.
            
         
               (5)
            
            
               Šio preparato vertinimas rodo, kad laikomasi Reglamento (EB) Nr. 1831/2003 5 straipsnyje nustatytų leidimo išdavimo sąlygų. Taigi, reikėtų išduoti leidimą naudoti šį preparatą, kaip nurodyta šio reglamento priede.
            
         
               (6)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento priede nurodytas preparatas, priklausantis priedų kategorijai „jusliniai priedai“ ir funkcinei grupei „a) ii) dažikliai: medžiagos, kurios, kai jos sušeriamos gyvūnams, suteikia spalvų gyvūninės kilmės maistui“, yra leidžiamas naudoti kaip gyvūnų pašarų priedas, laikantis šiame priede nustatytų sąlygų.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2008 m. liepos 25 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 268, 2003 10 18, p. 29. Reglamentas su pakeitimais, padarytais Komisijos reglamentu (EB) Nr. 378/2005 (OL L 59, 2005 3 5, p. 8).
   
      (2)  Europos Komisijos prašymu parengta Gyvūnų pašaruose naudojamų priedų, produktų ar medžiagų mokslinės grupės (FEEDAP) nuomonė dėl Panaferd-AX (raudonųjų karotinoidų turinti bakterija Paracoccus carotinifaciens) kaip lašišų ir upėtakių pašarų priedo saugumo ir veiksmingumo. EMST leidinys (2007) 546, p. 1–30.
   
      PRIEDAS
      
                  Priedo identifikavimo numeris
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba katego-rija
               
               
                  Ilgiausias am-žius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Didžiausi likučių kiekiai (DLK) tam tikruose gyvūninės kilmės maisto produktuose
               
               
                  Leidimo galiojimo terminas
               
            
                  mg/kg visaverčio pašaro, kurio drėgnis yra 12 %
               
            
                  Juslinių priedų kategorija. Funkcinė grupė: dažikliai: medžiagos, kurios, kai jos sušeriamos gyvūnams, suteikia spalvų gyvūninės kilmės maistui
               
            
                  2a) ii) 167
               
               
                  Raudonųjų karotinoidų turinti Paracoccus carotinifaciens bakterija
               
               
                  
                               
                           
                           
                              
                                 Veikliosios medžiagos:
                              
                              
                                           
                                       
                                       
                                          astaksantinas (C40H52O4, CAS: 472-61-7)
                                       
                                    
                                           
                                       
                                       
                                          adonirubinas (C40H52O3, 3-hidroksi-beta,beta-karoten-4,4′-dionas, CAS: 511-23801)
                                       
                                    
                                           
                                       
                                       
                                          kantaksantinas (C40H52O2, CAS: 514-78-3)
                                       
                                    
                        
                               
                           
                           
                              
                                 Priedo sudėtis:
                              Džiovinant žuvusių Paracoccus carotinifaciens ląstelių preparatas (NITE SD 00017), kurio sudėtyje yra:
                              
                                          —
                                       
                                       
                                          20–23 g/kg astaksantino
                                       
                                    
                                          —
                                       
                                       
                                          10–15 g/kg adonirubino
                                       
                                    
                                          —
                                       
                                       
                                          3–5 g/kg kantaksantino
                                       
                                    
                        
                               
                           
                           
                              
                                 Analizės metodai
                              
                              Normalių fazių efektyvioji skysčių chromatografija su UV regimojo spektro detektoriumi, skirta astaksantino, adonirubino ir kantaksantino kiekiui pašaruose ir žuvų audinyje nustatyti (1)
                              
                           
                        
               
                  Lašišos, upėtakiai
               
               
                  —
               
               
                  —
               
               
                  100
               
               
                  
                              1.
                           
                           
                              Didžiausias kiekis išreiškiamas astaksantino, adonirubino ir kantaksantino suma.
                           
                        
                              2.
                           
                           
                              Galima naudoti nuo 6 mėnesių amžiaus arba sveriantiems ne mažiau kaip 50 g.
                           
                        
                              3.
                           
                           
                              Priedą maišyti su astaksantinu arba kantaksantinu leidžiama su sąlyga, kad astaksantino, adonirubino ir kantaksantino bendras kiekis iš kitų šaltinių neviršija 100 mg/kg visaverčio pašaro
                           
                        
               
                  Lašišoms: 10 mg/kg bendro adonirubino ir kantaksantino kiekio/kg raumenų (drėgno audinio);
                  Upėtakiams: 8 mg/kg bendro adonirubino ir kantaksantino kiekio/kg raumenų (drėgno audinio)
               
               
                  2018 08 15
               
            
         (1)  Išsamų analizės metodų aprašymą galima rasti šioje Bendrijos etaloninės laboratorijos interneto svetainėje: www.irmm.jrc.be/crl-feed-additives